ઇટીએ પોતાના અહેવાલમાં લખ્યું છે કે, ઇ-પાસપોર્ટ લોકોની જાણકારીને સુરક્ષિત રાખશે. ઇ-પાસપોર્ટમાં એક ચિપ હશે, આ ચિપમાં એ તમામ સૂચનાઓ રહેશે જે પાસપોર્ટના ડેટા પેજ પર હોય છે. ઇ-પાસપોર્ટને કારણે ઇમિગ્રેશન અધિકારીઓને દગાબાજો અને છેતરપિંડી કરનારાઓને પકડવામાં તથા પાસપોર્ટના દુરુપયોગને અટકાવવામાં મદદ મળશે. આ અહેવાલમાં એમ પણ કહેવાયું છે કે વિદેશ મંત્રાલય ઇ-પાસપોર્ટ બાદ ડિજિટલ પાસપોર્ટ લોન્ચ કરી શકે છે, જેને મોબાઇલમાં પણ રાખી શકાશે.